

Referat fra protokoll ordinært medlemsmøte 06.11.2022 Sulitjelma Snøscooterklubb

Medlemsmøtet ble avholdt i Sulitjelma Fjellandsby i etterkant av årsmøtet.

Fra styret møtte: John Gunnar Olsen leder, Frank Ove Haldorsen nestleder, John Magne Hansen styremedlem, Eirin Wenberg styremedlem og Åge Jørgensen sekretær.

Kasserer Håvard Solhaug meldte forfall.

Til medlemsmøtet møtte 14 medlemmer.

Sak nr.1**: SSK garasje/lager ved scooterparkeringa i Daja.**

Styreleder orienterte om pågående arbeid med ervervelse av tomt for framtidig

etablering av garsje/lager ved scooterparkeringa i Daja.

Tomten er ferdig stukket og oppmålt. Pr.tiden gjenstår registrering og tinglysing av

Skjøte.

Sak nr.2: **Kjønnsnøytrale vervstitler i SSK`s styre.**

Etter årsmøtets utvidelse av styret, hvor Eirin Lindberg ble valgt til styremedlem, ser styret det som naturlig å endre vervstitlene til kjønnsnøytrale titler. Styret foreslår følgende:

* «Formann» endres til «leder».
* «Nestformann endres til «nestleder».

Styrets forslag ble enstemmig vedtatt.

Sak nr.3: **Benkeforslag fremmet i møtet:**

Eirin Lindberg satte fram forsalg om at SSK tar initiativ til å få etablert toalett i

Mourki. Det har tidligere vært toalett tilknyttet Isfiskeløypa til Mourki.

Medlemsmøtet stiller seg positiv til oppfølging av Eirins forslag.

Jens Roger Stokland påtok seg oppgaven med å undersøke muligheten for å skaffe «festivaltoalett» eller lignende.

Sak nr.4: **Profilering av klubben og klubbens arbeid.**

SSK`s styre ser at bortfall av betalende medlemmer har vært betydelig, samtidig som antall følgere på elektroniske plattformer øker. Potensielt bør det være mulig å øke medlemstallet betydelig.

Styret har fått i oppgave fra medlemsmøtet å igangsette profileringsarbeid, gjerne i samarbeid med profesjonell aktør.

SSK har god erfaring med Uni-form AS i Fauske, og vil kontakte dem.

Sak nr.5: **Prospekt garasje/lager**

Medlemsmøtet diskuterte behovet for å utarbeide prospekt for garasje/lager i Daja, med tanke på presentasjon for potensielle sponsorer/samarbeidspartnere.

Jens Roger Stokland påtok seg oppgaven med kontakt inn mot Uniform for hjelp

med dette.

Sak nr.6: **Sosial sammenkomst**

I medlemsmøtet framkom det forslag om å forsøke å få til et sosialt arrangement i en eller annen form i løpet av inneværende sesong.

Jens Roger Stokland og Bjørn Thomas Hansen ser på muligheter og rapporterer til styret.

Åge Jørgensen

Sekretær